
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS RADVILIŠKIO MIESTO VIETOS VEIKLOS GRUPEI

2024 m. spalio 10 d. Nr. T-
Radviliškis 

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimo Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 1 punktu, atsižvelgdama į Radviliškio miesto vietos veiklos grupės 2024 m. rugsėjo 23 d. raštą Nr. S-6 „Dėl patalpų suteikimo“, Radviliškio rajono savivaldybės administracijos Radviliškio miesto seniūnijos 2024 m. rugsėjo 25 d. raštą Nr. S-366-(1.5.) „Sutikimas dėl patalpų perdavimo“, Radviliškio rajono savivaldybės taryba nusprendžia:
. 	Perduoti Radviliškio miesto vietos veiklos grupei (teisinė forma – asociacija, kodas – 304075163) laikinai neatlygintinai valdyti ir naudotis panaudos pagrindais 10 metų laikotarpiui Radviliškio rajono savivaldybei nuosavybės teise priklausančias, Radviliškio rajono savivaldybės administracijos patikėjimo teise valdomas 14,27 kv. m ploto patalpas, esančias Gedimino g. 8, Radviliškyje, pastato, kuriame yra patalpos, unikalus Nr. 7198-5000-2014, patalpa žymima indeksu 3-12, įsigijimo vertė – 2450,16 Eur, likutinė vertė 2024 m. spalio 31 d. – 1284,87 Eur. Turtas perduodamas tenkinti gyvenamosios vietovės bendruomenės viešuosius poreikius, tenkinti žmonių fizinio aktyvumo poreikius per kūno kultūros ir sporto veiklos skatinimą, tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.
. 	Įpareigoti panaudos gavėją savo lėšomis prižiūrėti ir remontuoti panaudos pagrindais perduotą turtą.
. 	Įgalioti Radviliškio rajono savivaldybės administracijos direktorių pasirašyti sprendime nurodyto turto panaudos sutartį.
. 	Įgalioti Radviliškio rajono savivaldybės administracijos Radviliškio miesto seniūnijos seniūną perduoti sprendime nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras		 Kazimieras Račkauskis




DĖL RADVILIŠKIO RAJONO SAVIVALDYBĖS TARYBOS 2024-10-10 SRENDIMO PROJEKTO „DĖL SAVIVALDYBĖS TURTO PERDAVIMO PANAUDOS PAGRINDAIS RADVILIŠKIO MIESTO VIETOS VEIKLOS GRUPEI“ 
AIŠKINAMASIS RAŠTAS 

2024-09-25
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus Radviliškio miesto vietos veiklos grupės (teisinė forma – asociacija, toliau tekste  – VVG) prašymą perduoti panaudos pagrindais 10 metų laikotarpiui patalpas, esančias Gedimino g. 8, Radviliškyje. Patalpos reikalingos gyvenamosios vietovės bendruomenės viešiesiems poreikiams tenkinti, žmonių fizinio aktyvumo poreikiams tenkinti, etninės kultūros, meno kūrėjų ir kultūros darbuotojų poreikiams tenkinti per kultūros ir meno plėtros, kultūrinės edukacijos ar kultūros paveldo apsaugos veiklą.
Tikslas – perduoti VVG panaudos pagrindais 10 metų laikotarpiui perduoti 14,27 kv. m ploto patalpas, Gedimino g. 8, Radviliškyje, LR Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 7, 8 ir 9 punktuose nurodytiems tikslams įgyvendinti (tenkinti gyvenamosios vietovės bendruomenės viešuosius poreikius, tenkinti žmonių fizinio aktyvumo poreikius per kūno kultūros ir sporto veiklos skatinimą, tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą).
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Radviliškio rajono savivaldybės tarybos 2019-09-26 sprendimu Nr. T-101, nustatyta:
. 	savivaldybės turtas gali būti perduodamas panaudos pagrindais asociacijoms ne ilgesniam kaip 10 metų laikotarpiui ir tik Įstatymo 14 straipsnio 2 dalyje nustatytiems veiklos tikslams;
. 	panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Radviliškio miesto VVG panaudos pagrindais perduotas patalpas naudos gyvenamosios vietovės bendruomenės viešiesiems poreikiams tenkinti, žmonių fizinio aktyvumo poreikiams tenkinti, etninės kultūros, meno kūrėjų ir kultūros darbuotojų poreikiams tenkinti per kultūros ir meno plėtros, kultūrinės edukacijos ar kultūros paveldo apsaugos veiklą.
VVG įgyvendins LR Vidaus reikalų ministro 2024-05-13 įsakymu Nr. IV-338 patvirtintą Radviliškio miesto 2023–2029 m. vietos plėtros strategiją. Strategijos įgyvendinimui numatyta 1081080,80 Eur, iš kurių: 999999,74 Eur ES ir bendrojo finansavimo lėšos, 81080,80 Eur Radviliškio rajono savivaldybės prisidėjimas. Strategija skirta Radviliškio miesto gyventojų socialinės padėties gerinimui, socialinių ir sociokultūrinių paslaugų teikimui, įsidarbinimo galimybių didinimui, socialinio verslo vystymui (kuris taip pat prisidės prie socialinių problemų sprendimo ir socialinio poveikio kūrimo), socialinės atskirties mažinimui, socialinę atskirtį patiriančių asmenų grupių integracijos didinimui į visuomenę bei neaktyvių gyventojų aktyvinimui į darbo rinką.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Radviliškio rajono savivaldybės administracijos direktoriumi, juristu, Radviliškio miesto seniūnijos seniūnu, Investicijų ir turto valdymo skyriaus vedėju. Sprendimo projekto rengimo metu kitų specialistų vertinimų ir išvadų negauta.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Pridedamas poveikio konkurencijai ir atitikties valstybės pagalbos reikalavimams vertinimo klausimynas.
. Pridedami dokumentai: 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2024-09-25 Poveikio konkurencijai ir atitikties valstybės pagalbos reikalavimams vertinimo klausimynas Nr. 2024/K-3;
. Gedimino g. 8, Radviliškyje, nekilnojamojo turto registro išrašas;
. Pastato, Gedimino g. 8, Radviliškyje, II aukšto patalpų planas;
. Radviliškio miesto vietos veiklos grupės 2024-09-23 raštas Nr. S-6 „Dėl patalpų suteikimo“.
. Radviliškio rajono savivaldybės administracijos Radviliškio miesto seniūnijos 2024-09-25 raštas Nr. S-366-(1.5.) „Sutikimas dėl patalpų perdavimo“



Investicijų ir turto valdymo skyriaus vyriausioji specialistė			        Diana Skaburskienė
